Σούντουροϊ

Το **Σούντουροϊ** (, δηλ. *νότιο νησί*) είναι το τέταρτο μεγαλύτερο σε έκταση νησί των Νήσων Φερόες μετά το Στρέιμοϊ, το Έστουροϊ και το Βάγκαρ. Βρίσκεται στον Βόρειο Ατλαντικό ωκεανό και έχει έκταση 164,7 τ.χλμ.. Το Σούντουροϊ είναι το νοτιότερο νησί του αρχιπελάγους και έχει πληθυσμό 4.547 κατοίκους (εκτίμηση 1-2025). Πρωτεύουσα του νησιού είναι το Τβόροϊρι με 863 κατοίκους ενώ ο ομώνυμος δήμος έχει 1.732 κατοίκους (εκτίμηση 1-2025).

## Γεωγραφία

Το νησί είναι επίμηκες και εκτείνεται από βορειοδυτικά προς νοτιοανατολικά. Έχει μήκος 32 χιλιόμετρα και η ανατολική ακτή χαρακτηρίζεται από τα βαθιά φιόρδ. Τα μακρύτερα φιόρδ είναι το Trongisvágsfjørður και το Vágsfjørður και στα οποία βρίσκονται οι μεγαλύτεροι οικισμοί. Το νησί είναι ορεινό, ειδικά οι δυτικές ακτές και το κεντρικό τμήμα του νησιού, αλλά κανένα από τα βουνά δεν βρίσκεται στον κατάλογο με τα 100 ψηλότερα βουνά των Φερόες. Το υψηλότερο σημείο του Σούντουροϊ είναι το βουνό Gluggarnir (610 μέτρα), αλλά η πιο διάσημη κορυφή είναι σίγουρα το βουνό Beinisvørð, βορειοδυτικά του χωριού Σούμπα. Το Beinisvørð και το τοπίο του έχουν υμνηθεί από τον τοπικό ποιητή Poul F. Joensen (1898–1970), καθώς και από άλλους ποιητές των Φερόες. Το Σούντουροϊ είναι το νησί που έχει τις περισσότερες νησίδες και βραχονησίδες, 263 σε αριθμό. Ακόμη σε αυτό βρίσκεται το μόνο εν ενεργεία ανθρακορυχείο των Φερόες κοντά στο Κβάλμπα. Η λίμνη Kirkjuvatn στο Φάμιν με έκταση 0,17 τ.χλμ. και η λίμνη Vatnsnes στο Χοβ με έκταση 0,15 τ.χλμ. είναι η 7η και 10η μεγαλύτερη λίμνη στις Φερόες.

### Σημαντική περιοχή για πτηνά

Η δυτική πλευρά του νησιού έχει χαρακτηριστεί ως Σημαντική περιοχή για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των αρκτικών θυελλοπουλιών (100.000 ζευγάρια), υδροβατών (2.500 ζευγάρια), θαλασσοκοράκων (200 ζευγάρια), τριδακτυλόγλαρων (39.000 ζευγάρια), Φρατέρκουλα του Ατλαντικού (20.000 ζευγάρια), λεπτοραμφόκεπφων (31.900 μεμονωμένα) και κέπφους (400 ζευγάρια).

## Μεταφορές

Υπάρχει ένα πορθμείο που συνδέει το Σούντουροϊ με τα υπόλοιπα νησιά. Το MS Smyril εκτελεί δρομολόγια δύο έως τρεις φορές την ημέρα μεταξύ του Τόρσχαβν και του Σούντουροϊ. Το λιμάνι στο Σούντουροϊ βρίσκεται στο Krambatangi στη νότια πλευρά του φιόρδ Trongisvágsfjørður. Το ταξίδι διαρκεί δύο ώρες. Υπάρχουν δύο γραμμές λεωφορείων στο Σούντουροϊ, η γραμμή 701 μεταξύ Φάμιν και Σάντβικ (η βόρεια γραμμή) και η γραμμή 700 μεταξύ Τβόροϊρι και Σούμπα (η νότια γραμμή). Υπάρχει ένα ελικοδρόμιο στο Φρόμπα με πτήσεις για το Τόρσχαβν και το αεροδρόμιο του Βάγκαρ.

## Αθλητισμός

### Ποδόσφαιρο
Ο παλαιότερος αθλητικός σύλλογος στις Φερόες, ο ποδοσφαιρικός σύλλογος ΤΒ Τβόροϊρι ιδρύθηκε στο Τβόροϊρι στις 13 Μαΐου του 1892 και είναι επομένως ο 9ος παλαιότερος ποδοσφαιρικός σύλλογος στο βασίλειο της Δανίας. Στο Σούντουροϊ υπήρχαν τρεις άλλοι ποδοσφαιρικοί σύλλογοι: η ΒΜ Βάγκουρ, η Royn από Κβάλμπα και ο ποδοσφαιρικός σύλλογος Σούμπα, αλλά η ΒΜ Βάγκουρ και η Σούμπα συγχωνεύθηκαν το 2005 με την ονομασία VB/Sumba. Την 1η Ιανουαρίου του 2010 η VB/Sumba μετονομάστηκε σε ΦΚ Σούντοροϊ.
Η ΤΒ Τβόροϊρι (2013) παίζει στην πρώτη κατηγορία ποδοσφαίρου των Φερόες ενώ η ΦΚ Σούντοροϊ παίζει στη δεύτερη κατηγορία. Τόσο η ΤΒ Τβόροϊρι όσο και η ΒΜ Βάγκουρ έχουν κερδίσει το εθνικό πρωτάθλημα των Νήσων Φερόες (TB επτά φορές, τελευταία φορά το 1987 και το VB μία φορά το έτος 2000). Δεδομένου ότι η επιτυχία λείπει τα τελευταία χρόνια, υπάρχει μια αυξανόμενη συζήτηση σχετικά με τη συγχώνευση των τεσσάρων ομάδων σε μία (οι VB και Sumba, όπως προαναφέρθηκε, έχουν ήδη ενώσει τις δυνάμεις τους από το 2005). Η Royn Hvalba παίζει στην τρίτη κατηγορία από το 2013.

### Κολύμβηση
Το Σούντουροϊ τα έχει πάει πρόσφατα πολύ καλά σε διεθνείς διαγωνισμούς κολύμβησης. Οι δύο κολυμβητικές ομάδες στο Σούντουροϊ, η «Vágs Svimjifelag» και η «Tvøroyrar Svimjifelag» ένωσαν τις δυνάμεις τους στις 6 Σεπτεμβρίου του 2007 και ίδρυσαν την ομάδα Susvim, η οποία αντιπροσωπεύει όλο το νησί. Ένας νεαρός από το Βάγκουρ είχε τα καλύτερα αποτελέσματα μέχρι τώρα. Ο Pál Joensen κέρδισε τρία χρυσά στο Ευρωπαϊκό Πρωτάθλημα Κολύμβησης Junior το 2008 για τη σύντομη πορεία των ανδρών στα 400 μ., 800 μ. και 1500 μ. ελεύθερης κολύμβησης. Δύο χρόνια αργότερα κέρδισε το ασημένιο στα 1500 μ. ελεύθερης κολύμβησης των ανδρών στο Ευρωπαϊκό Πρωτάθλημα Aquatics του 2010. Άλλοι κολυμβητές από την ομάδα Susvim είχαν επίσης καλά αποτελέσματα σε αγώνες στις Φερόες και στη Δανία και σε άλλες χώρες.

### [[Κωπηλασία]]
Υπάρχουν δύο ενεργές κωπηλατικές ομάδες στο Σούντουροϊ, η Vágs Kappróðrarfelag από το Βάγκουρ και η Froðbiar Sóknar Róðrarfelag από το Τβόροϊρι και τα χωριά γύρω από το Trongisvágsfjørður. Υπάρχουν επίσης δύο ανενεργές κωπηλατικές ομάδες στη Σούμπα και στο Κβάλμπα.

## Χωριά του Σούντουροϊ
Τα χωριά και οι οικισμοί του Σούντουροϊ αρχίζοντας από τον Νότο προς τον Βορρά (1-2025):

*Άκραμπεργκ, 0 κάτοικοι
*Σούμπα, 250
*Βίκαμπιρκη, 0
*Λόπρα, 77
*Άκραρ, 15
*Βάγκουρ, 1334 (μαζί με το Νες)
*Φάμαρα, 0
*Νες (Βάγκουρ)
*Πόρκερι, 325
*Χοβ, 105

*Ώραβικ, 25
*Ωραβικαρλούϊ, 56
*Φάμιν, 74
*Τρόνγκισβαγκουρ, 527
*Τβόροϊρι, 863
*Φρόμπα, 261
*Νες (Κβάλμπα)
*Κβάλμπα, 568 (μαζί με το Νες)
*Σάντβικ, 67



right|thumb|300px|Χάρτης του Σούντουροϊ

## Γκαλερί

File:Akraberg.Suðuroy.2.jpg|Γραμματόσημο με τη φωτογραφία του Erik Christensens του φάρου στο Akraberg
File:Akraberg.Suðuroy.1.jpg|Ο φάρος του Akraberg χτισμένος το 1909
File:Akraberg.Suðuroy.3.jpg|Βόρεια του Akraberg
File:Sumba and Beinisvord in Suduroy, Faroe Islands.JPG|Η Σούμπα
File:West coast Suðuroy.1.jpg|Η δυτική ακτή μεταξύ Beinisvørð και Βάγκουρ
File:Porkeri.Suðuroy.1.jpg|Το Πόρκερι
File:Hov.Suduroy.1.jpg|Το Χοβ με το Borgaknappur σαν φόντο
File:Famjin1.JPG|To Φάμιν
File:Tvøroyri.Suðuroy .1.jpg|Τβόροϊρι
File:Small shop Tvøroyri.JPG|Τβόροϊρι
File:Hvalba scenery.jpg|Το Κβάλμπα και το Λίτλα Ντίμουν
File:West.coast.Suðuroy.2.Jpg|Το Glyvrabergsgjógv, δυτικά του Σάντβικ
File:Sandvík.Suðuroy.1.jpg|Το Ásmundarstakkur δυτικά του Σάντβικ
File:Smyri.Suðuroy.1.jpg|Το M/F Smyril, το πλοίο μεταξύ του Τόρσχαβν και του Σούντουροϊ


## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών του Σούντουροϊ 

Κατηγορία:Νησιά των Νήσων Φερόες